title: Директива на Съвета от 25 юли 1983 година за сближаване на законодателствата на държавите-членки относно определени лактопротеини (казеини и казеинати), предназначени за консумация от човека

text:
               13/ 06

               BG

               Официален вестник на Европейския съюз

               123

         31983L0417

               L 237/25

               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ

      ДИРЕКТИВА НА СЪВЕТА

   от 25 юли 1983 година
   за сближаване на законодателствата на държавите-членки относно определени лактопротеини (казеини и казеинати), предназначени за консумация от човека
   (83/417/ЕИО)
   СЪВЕТЪТ НА ЕВРОПЕЙСКИТЕ ОБЩНОСТИ,
   като взе предвид Договора за създаване Европейската икономическа общност, и в частност член 100 от него,
   като взе предвид предложението на Комисията (1),
   като взе предвид становището на Европейския парламент (2),
   като взе предвид становището на Икономическия и социален комитет (3),
   като има предвид, че законовите, подзаконовите и административните разпоредби, прилагани в някои от държавите-членки, определят състава и производствените характеристики на казеини и казеинати, предназначени за консумация от човека, както и условията, на които трябва да отговарят тези продукти, с цел прилагане на указания или разрешение за използването им при производството на други храни; като има предвид, че такива разпоредби не съществуват в други държави-членки към настоящия момент;
   като има предвид, че тази ситуация възпрепятства свободното движение на казеини и казеинати, предназначени за консумация от човека, и създава условия за нелоялна конкуренция между потребителите; като има предвид, че същата има директно действие върху създаването и функционирането на общия пазар;
   като има предвид, че това налага определянето на общностно равнище на правила, които трябва да се съблюдават по отношение на състава и етикетите на тези продукти;
   като има предвид, че към настоящия момент годните за консумация казеини и казеинати по принцип не се продават на крайния потребител; като има предвид, че в случаите, когато все пак се извърши подобна продажба, се прилага също Директива 79/112/ЕИО на Съвета от 18 декември 1978 г. за сближаване на законодателствата на държавите-членки относно етикетирането, представянето и рекламирането на хранителни продукти, предназначени за продажба на крайния потребител (4);
   като има предвид от друга страна, че с цел улесняване на търговията е препоръчително да се приемат на общностно равнище правила за поставяне на етикети, приложими за годни за консумация казеини и казеинати, предназначени за използване в търговията;
   като има предвид, че предварителната програма на Европейската икономическа общност относно политиката за защита на потребителите и информацията (5) предвижда действия на Общността в области от особено значение за защита на здравето и безопасността на потребителите, по-специално в областта на храните;
   като има предвид, че процесът на определяне на процедурите за вземане на проби и методите за анализ, необходими за тестване на състава и другите свойства на въпросните продукти, съставлява мярка за техническо прилагане, приемането на която трябва да се възложи на Комисията, с цел да опрости и ускори процедурата;
   като има предвид, че във всички случаи, за които Комисията е упълномощена от Съвета да прилага правилата, касаещи хранителните вещества, предназначени за консумация от човека, се налага изготвянето на процедура за установяване на тясно сътрудничество между държавите-членки и Комисията в рамките на Постоянния комитет по храните, създаден съгласно Решение 69/414/ЕИО (6),
   ПРИЕ НАСТОЯЩАТА ДИРЕКТИВА:
   Член 1
   1.   Настоящата директива се отнася до лактопротеини, определени в приложенията, които са предназначени за консумация от човека, както и техните смеси.
   2.   За целите на настоящата директива:

               —

               „казеини“ означава основната протеинова съставка в млякото, измита и изсушена, неразтворима във вода и получена от обезмаслено мляко чрез утаяване:

                           —

                           посредством прибавяне на киселина или

                           —

                           посредством микробно окисляване, или

                           —

                           посредством използване на сирище, или

                           —

                           посредством използване на други ензими за коагулиране на млякото,

                     без да засяга възможността за предварително извършване на процеси за обмен на йони и процеси на концентрация,

               —

               „казеинати“ означава продукти получени чрез изсушаване на казеини, третирани с неутрализиращи агенти,

               —

               „обезмаслено мляко“ означава мляко от една или повече крави, към което няма добавки и от чийто състав е намалено само количеството мазнини.

         Член 2
   Държавите-членки предприемат всички необходими мерки, за да гарантират, че:

               —

               продуктите, определени в приложенията могат да се пуснат на пазара само в случай, че отговарят на описанията и правилата, заложени в настоящата директива и приложенията към нея и

               —

               продукти, които не отговарят на критериите, заложени в приложенията, са представени с название и етикет по начин, който да не подвежда купувача относно характера, качеството или употребата им.

         Член 3
   Названията, упоменати в приложенията, се запазват за описаните продукти и трябва да се използват за търговски цели за обозначаване на тези продукти.
   Член 4
   1.   Без да се засяга Директива 79/112/ЕИО и без да се засягат разпоредбите, които следва да се приемат от Общността във връзка с поставянето на етикети върху храни, които не са предназначени за крайния потребител, единствените задължителни данни, които трябва да са отбелязани върху пакетите, кутиите или етикетите на продуктите, определени в приложенията, данни, които трябва да се виждат ясно, да са четливи и изписани с незаличими букви, са следните:

               а)

               названието, запазено за тези продукти съгласно член 3, като за казеинатите се посочват и съответният катион или катиони;

               б)

               в случай на продукти, пуснати на пазара като смеси:

                           —

                           трябва да фигурират думите „смес от…“, следвани от названията на различните продукти, съставляващи сместа, подредени по тегло в низходящ ред,

                           —

                           трябва да се посочват катионът или катионите в случай на казеинат или казеинати,

                           —

                           трябва да се посочва количеството протеини в случай на смеси, съдържащи казеинати;

               в)

               нетното количество, изразено със следните единици за тегло: килограм или грам. До края на преходния период, по време на който на територията на Общността е разрешено използването на имперски единици за мярка, посочени в глава Г от приложението към Директива 71/354/ЕИО на Съвета от 18 октомври 1971 г. за сближаване на законодателствата на държавите-членки относно мерните единици (7), последно изменена от Директива 76/770/ЕИО (8), Ирландия и Обединеното Кралство могат да разрешат количеството да се изразява само в имперски мерни единици, изчислени въз основа на следната система за приравняване:
               —   1 мл= 0,0352 течни унции,
               —   1 л= 1,760 пинти или 0,220 галона,
               —   1 г= 0,0353 унции (авоардюпоа),
               —   1 кг= 2,205 паунда;

               г)

               името или търговското наименование и адресът на производителя или опаковчика, или продавача, установен на територията на Общността;
               независимо от това, в случай на национална продукция държавите-членки могат да прилагат национални разпоредби, съгласно които се изисква надлежното предоставяне на информация относно производствената или опаковъчна единица;

               д)

               в случай на продукти, внесени от трети страни, името на държавата, от която произхождат;

               е)

               датата на производство или друга маркировка, по която да се определи партидата.

         2.   Държавите-членки забраняват продажбата на годни за консумация казеини и казеинати на територията им, ако елементите, упоменати в параграф 1, букви а), б), д) и е), не са на език, който е лесно разбираем за купувача, освен ако последният е получил информацията по други начини; тази разпоредба не предполага появата на упоменатите елементи на няколко езика.
   Данните, упоменати в параграф 1, буква б), третото тире и букви в), г), и д), трябва да се появяват само в придружаващ документ. За транспорт в големи количества, това дерогиране може да се разшири до буква б), второто тире и буква е).
   Член 5
   Без да се засягат разпоредбите на Общността, които следва да се приемат в областта на здравеопазването и хигиената във връзка с основните материали, упоменати в приложения I и II, такива продукти трябва да се подложат на топлинна обработка, която да доведе до отрицателна фосфатаза.
   Член 6
   1.   Държавите-членки предприемат всички необходими мерки, за да гарантират, че търговията с продуктите, упоменати в член 1, които отговарят на определенията и правилата, заложени в настоящата директива и приложенията към нея, не може да бъде възпрепятствана от прилагането на нехармонизирани национални разпоредби относно състава, производствените спецификации, опаковането или етикетирането на тези продукти или на хранителните вещества като цяло.
   2.   Параграф 1 не се прилага за нехармонизирани разпоредби, които се считат за оправдателни въз основа на:

               —

               защита на общественото здраве,

               —

               предотвратяване на измами, освен ако такива разпоредби могат да възпрепятстват прилагането на определенията и правилата, заложени в настоящата директива,

               —

               защита на индустриалната и търговска собственост, посочване на източника, регистрацията, обозначаваща произхода и предотвратяване на нелоялна конкуренция.

         Член 7
   1.   В случаите, когато в резултат от нова информация или преоценка на вече съществуваща такава, създадена вследствие на приемането на директивата, някоя от държавите-членки установи наличието на детайлни доказателства, че използването в продуктите, определени в приложения I и II, на едно от упоменатите вещества или максималното количество вещество, което може да се използва, застрашава човешкото здраве, дори и ако отговаря на условията на настоящата директива, същата държава-членка може временно да преустанови или ограничи прилагането на въпросните разпоредби на територията си. Тя незабавно уведомява за това другите държави-членки и Комисията, като уточнява мотивите, с които обосновава решението си.
   2.   Комисията анализира в най-кратък срок представените от засегнатата държава-членка мотиви и се консултира с държавите-членки, участващи в Постоянния комитет по храните, след което незабавно представя становището си и предприема необходимите мерки.
   3.   Ако Комисията счете, че са необходими изменения на настоящата директива за смекчаване на посочените в параграф 1 затруднения и за да защити човешкото здраве, тя започва процедура, предвидена в член 10 за приемането на такива изменения. В този случай държавата-членка, която е приела мерки за сигурност, може да ги запази до влизане в сила на измененията.
   Член 8
   По предложение от Комисията Съветът приема при необходимост критерии за чистота на технологичните съставки, упоменати в приложенията.
   Член 9
   Установява се следното съгласно процедурата, определена в член 10:

               а)

               методите за анализ, необходими за проверка на критериите за чистота, определени в член 8;

               б)

               процедурите за вземане на проби и методите на анализ, необходими за проверка на състава и производствените спецификации в момента на производство на продуктите, описани в приложенията.

         Член 10
   1.   В случаите, когато се започне процедурата, предвидена в настоящия член, въпросът се отнася до Постоянния комитет по храните, създаден с Решение 69/414/ЕИО, по-долу наричан „Комитет“, от неговия председател по негова собствена инициатива или по искане на представител на държава-членка.
   2.   Представителят на Комисията представя на Комитета проект с мерките, които следва да се приемат. Комитетът дава становище за упоменатия проект в срок, определен от председателя на Комитета предвид степента на спешност на въпроса. Комитетът взима решение с мнозинство от поне 45 гласа, като гласовете на държавите-членки се претеглят съгласно член 148, параграф 2 от Договора. Председателят не участва в гласуването.

               3.

                           а)

                           Комисията приема предвидените мерки, ако същите съответстват на становището на Комитета.

                           б)

                           В случаите, когато предвидените мерки не съответстват на становището на Комитета или когато не е дадено становище, Комисията представя на Съвета предложение за мерките, които следва да се предприемат. Съветът действа с квалифицирано мнозинство.

                           в)

                           Ако при изтичане на период от три месеца от датата, на която въпросът е отнесен към Съвета, последният не е предприел съответните действия, предложените мерки следва да се приемат от Комисията.

         Член 11
   Настоящата директива не се прилага към продукти, упоменати в член 1, предназначени за износ до трети страни.
   Член 12
   Държавите-членки правят такива изменения в техните законодателства, каквито могат да бъдат необходими за привеждане на тяхното законодателство в съответствие с настоящата директива и уведомяват Комисията за това; така изменените законодателства следва да се прилагат така, че:

               —

               да позволяват търговия с продукти, съответстващи на настоящата директива, не по-късно от две години след нотификацията ѝ (9),

               —

               да забранят търговията с продукти, които не съответстват на настоящата директива три години след нотификацията ѝ.

         Член 13
   Адресати на настоящата директива са държавите-членки.

      Съставено в Брюксел на 25 юли 1983 година.

            За Съвета

            Председател

         C. SIMITIS

      (1)  ОВ C 50, 24.2.1979 г., стр. 5.

      (2)  ОВ C 140, 5.6.1979 г., стр. 174.

      (3)  ОВ C 247, 1.10.1979 г., стр. 54.

      (4)  ОВ L 33, 8.2.1979 г., стр. 1.

      (5)  ОВ C 92, 25.4.1975 г., стр. 1.

      (6)  ОВ L 291, 29.11.1969 г., стр. 9.

      (7)  ОВ L 243, 29.10.1971 г., стр. 29.

      (8)  ОВ L 262, 27.9.1976 г., стр. 204.

      (9)  Настоящата директива е нотифицирана на държавите-членки на 2 август 1983 г.
   ПРИЛОЖЕНИЕ I
   ГОДНИ ЗА КОНСУМАЦИЯ КАЗЕИНИ
   I.   НАЗВАНИЯ И ОПРЕДЕЛЕНИЯ

               а)

                  „годни за консумация киселинни казеини“ означава годни за консумация казеини, получени чрез утаяване с използване на технологичните съставки и бактериални култури, изброени в раздел II, буква г), отговарящи на стандартите, заложени в раздел II.

               б)

                  „годни за консумация сирищни казеини“ означава годни за консумация казеини, получени чрез утаяване и използване на технологични съставки, изброени в раздел III, буква г), отговарящи на стандартите, заложени в раздел III.

         II.   СТАНДАРТИ, ПРИЛОЖИМИ ЗА ГОДНИ ЗА КОНСУМАЦИЯ КАЗЕИНИ
   а)   Основни фактори на състав

               1.   Максимално съдържание на влага

               10,0 % по тегло

               2.   Минимално съдържание на млечни протеини, изчислено върху изсушения екстракт, от които минимално съдържание на казеин

               90 % по тегло
               95 % по тегло

               3.   Максимално съдържание млечна мазнина, изчислено върху изсушения екстракт

               2,25 % по тегло

               4.   Максимална титрувана киселинност, изразена в мл от десет нормален разтвор на натриев хидроксид за грам

               0,27

               5.   Максимално съдържание пепел (включително P2O5)

               2,5 % по тегло

               6.   Максимално съдържание на безводна лактоза

               1 % по тегло

               7.   Максимално съдържание на седименти (изгорели частици)

               22,5 mg в 25 g

         б)   Контаминанти

               Максимално съдържание на олово

               1 мг/кг

         в)   Примеси

               Странични вещества (като например дървени или метални частици, косми или части от насекоми)

               нула в 25 г.

         г)   Безвредни технологични съставки и бактериални култури, годни за човешка консумация

               i)

                           —

                           млечна киселина (Е 270)

                           —

                           хлороводородна киселина

                           —

                           сярна киселина

                           —

                           лимонена киселина (Е 330)

                           —

                           оцетна киселина (Е 260)

                           —

                           ортофосфатна киселина

               ii)

                           —

                           суроватка

                           —

                           бактерийни култури, произвеждащи млечна киселина

         д)   Органолептични характеристики
   1.   Миризма: Отсъствие на чужди миризми
   2.   Външни характеристики: Цветът варира от бял до кремаво бял; продуктът не трябва да съдържа бучки, които да не могат да се строшат при лек натиск.
   III.   СТАНДАРТИ ПРИЛОЖИМИ ЗА „ГОДНИ ЗА КОНСУМАЦИЯ СИРИЩНИ КАЗЕИНИ“
   а)   Основни фактори на състав

               1.   Максимално съдържание на влага

               10 % м/м

               2.   Минимално съдържание на млечни протеини, изчислено върху изсушения екстракт
               от които минимално съдържание на казеин

               84 % по тегло
               95 % по тегло

               3.   Максимално съдържание млечна мазнина, изчислено върху изсушения екстракт

               2 % по тегло

               4.   Максимално съдържание пепел (включително P2O5)

               7,50 % по тегло

               5.   Максимално съдържание на безводна лактоза

               1 % по тегло

               6.   Максимално съдържание на седименти (изгорели частици)

               22,5 мг в 25 г

         б)   Контаминанти

               Максимално съдържание на олово

               1 мг/кг

         в)   Примеси

               Странични вещества (като например дървени или метални частици,косми или части от насекоми)

               нула в 25 г

         г)   Безвредни технологични съставки, годни за човешка консумация

               —

               сирище

               —

               други ензими за коагулация на млякото

         д)   Органолептични характеристики
   1.   Миризма: Отсъствие на чужди миризми
   2.   Външни характеристики: Цветът варира от бял до кремаво бял; продуктът не трябва да съдържа бучки, които да не могат да се строшат при лек натиск.
   ПРИЛОЖЕНИЕ II
   ГОДНИ ЗА КОНСУМАЦИЯ КАЗЕИНАТИ
   I.   НАИМЕНОВАНИЯ И ДЕФИНИЦИИ

      „годни за консумация казеинати“: означава казеинати, получени от годни за консумация казеини чрез използване на неутрализиращи агенти от годно за консумация качество, представени в раздел II, буква г) и отговарящи на стандартите, изложени в раздел II.
   II.   СТАНДАРТИ, ПРИЛОЖИМИ ЗА ГОДНИ ЗА КОНСУМАЦИЯ КАЗЕИНАТИ
   а)   Основни фактори на състав

               1.   Максимално съдържание влага

               8 % по тегло

               2.   Минимално съдържание на млечни протеини, изчислено върху изсушения екстракт

               88 % по тегло

               3.   Максимално съдържание млечна мазнина, изчислено върху изсушения екстракт

               2,0 % по тегло

               4.   Максимално съдържание на безводна лактоза

               1,0 % по тегло

               5.   Ниво на pH

               6,0 до 8,0

               6.   Максимално съдържание на седименти (изгорели частици)

               22,5 мг в 25 г

         б)   Контаминанти

               Максимално съдържание на олово

               1 мг/кг

         в)   Примеси

               Странични вещества (като например дървени или метални частици, косми или части от насекоми)

               нула в 25 г

         г)   Технологични съставки, годни за консумация
   (по избор — неутрализиращи и буферни агенти)

               натрий
               калий
               калций
               амоний
               магнезий

               хидроксиди

               от

               въглероди

               фосфати

               цитрати

         д)   Органолептични характеристики
   1.   Миризма: Много слаби чужди аромати и миризми
   2.   Външни характеристики: Цветът варира от бял до кремаво бял; продуктът не трябва да съдържа бучки, които да не могат да се строшат при лек натиск.
   3.   Разтворимост: Почти напълно разтворим в дестилирана вода, с изключение на калциевия казеинат.


title: Директива 93/111/ЕО на Комисията от 10 декември 1993 година за изменение на Директива 93/10/ЕИО относно материалите и предметите, изготвени от филм от регенерирана целулоза, предназначени за контакт с храни

text:
               13/ 13

               BG

               Официален вестник на Европейския съюз

               129

         31993L0111

               L 310/41

               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ

      ДИРЕКТИВА 93/111/ЕО НА КОМИСИЯТА

   от 10 декември 1993 година
   за изменение на Директива 93/10/ЕИО относно материалите и предметите, изготвени от филм от регенерирана целулоза, предназначени за контакт с храни
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската икономическа общност,
   като взе предвид Директива 89/109/ЕИО на Съвета от 21 декември 1988 г. за сближаване законодателствата на държавите-членки относно материалите и предметите, предназначени за контакт с храни (1), и по-специално член 3 от нея,
   като има предвид, че член 2 от Директива 92/15/ЕИО на Комисията (2) забранява от 1 юли 1994 г. търговията със и употребата на филм от регенерирана целулоза, предназначен за контакт с храни и който не е съобразен с Директива 83/229/ЕИО на Съвета (3);
   като има предвид, че член 5 от Директива 93/10/ЕИО на Комисията (4) забранява от 1 юли 1994 г. търговията със и употребата на филм от регенерирана целулоза, предназначен за контакт с храни и който не е съобразен нито с настоящата директива, нито с Директива 83/229/ЕИО;
   като има предвид, че член 5 от Директива 93/10/ЕИО трябва следователно да се измени, за да се отстранят несъответствията между данните, посочени в Директиви 92/15/ЕИО и 93/10/ЕИО;
   като има предвид, че мерките, предвидени в настоящата директива, са в съответствие със становището на Постоянната комисия по храните,
   ПРИЕ НАСТОЯЩАТА ДИРЕКТИВА:
   Член 1
   Член 5, параграф 1, второ тире от Директива 93/10/ЕИО се заменя със следното:

               „—

               забранява от 1 януари 1994 г. търговията със и употребата на филм от регенерирана целулоза, предназначен за контакт с храни, който не е съобразен нито с настоящата директива, нито с Директива 83/229/ЕИО, различен от филмите, които Директива 92/15/ЕИО забранява от 1 юли 1994 г.“.

         Член 2
   Настоящият регламент влиза в сила на третия ден след датата на публикуването му в Официален вестник на Европейските общности.

      Съставено в Брюксел на 10 декември 1993 година.

            За Комисията

         Martin BANGEMANN

            Член на Комисията

      (1)  ОВ L 40, 11.2.1989 г., стр. 38.

      (2)  ОВ L 102, 16.4.1992 г., стр. 44.

      (3)  ОВ L 123, 11.5.1983 г., стр.31.

      (4)  ОВ L 93, 17.4.1993 г., стр.27.


title: Директива 96/90/ЕО на Съвета от 17 декември 1996 година за изменение на Директива 92/118/ЕИО за определяне на ветеринарно-санитарните и здравните изисквания относно търговията и вноса в Общността на продукти, които не са подчинени, по отношение на посочените изисквания, на специалните правила на Общността, посочени в глава I от приложение А към Директива 89/662/ЕИО и, по отношение на патогените, на Директива 90/425/ЕИО

text:
Важна правна забележка

|

31996L0090

Официален вестник n° L 013 , 16/01/1997 стр. 0024 - 0025 специално чешко издание глава 3 том 20 стр. 193  - 194 специално испанско издание глава 3 том 20 стр. 193  - 194 специално унгарско издание глава 3 том 20 стр. 193  - 194 специално литвийско издание глава 3 том 20 стр. 193  - 194 LV.ES глава 3 том 20 стр. 193  - 194 MT.ES глава 3 том 20 стр. 193  - 194 PL.ES глава 3 том 20 стр. 193  - 194 SK.ES глава 3 том 20 стр. 193  - 194 специално словенско издание глава 3 том 20 стр. 193  - 194

		19961217Директива 96/90/ЕО на Съветаот 17 декември 1996 годиназа изменение на Директива 92/118/ЕИО за определяне на ветеринарно-санитарните и здравните изисквания относно търговията и вноса в Общността на продукти, които не са подчинени, по отношение на посочените изисквания, на специалните правила на Общността, посочени в глава I от приложение А към Директива 89/662/ЕИО и, по отношение на патогените, на Директива 90/425/ЕИОСЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 43 от него,като взе предвид предложението от Комисията [1],като взе предвид становището на Европейския парламент [2],като взе предвид становището на Икономическия и социален комитет [3],като има предвид, че Директива 92/118/ЕИО на Съвета от 17 декември 1992 г. за определяне на ветеринарно-санитарните и здравните изисквания относно търговията и вноса в Общността на продукти, които не са подчинени, по отношение на посочените изисквания, на специалните правила на Общността, посочени в глава I от приложение А към Директива 89/662/ЕИО и, по отношение на патогените, на Директива 90/425/ЕИО [4], предвижда изготвянето на общностни списъци от предприятия, за които компетентните органи в трети страни са предоставили на Общността гаранции за това, че въпросните предприятия ще се съобразяват с изискванията на Общността;като има предвид, че по отношение на кожите, костите, рогата, копитата на копитни животни и производните продукти от тях, продуктите от пчеларството, ловните трофеи, течния естествен тор, космите, козината, четината и перата, изброени съответно в приложение I, глава 3, глава 5, буква Б и глави 12, 13, 14 и 15, а също и по отношение на меда е достатъчно да се получат гаранции, че развъдните и преработвателните предприятия са регистрирани от компетентните власти в трета страна;като има предвид, че поради консумацията в Общността на месо от влечуги и видове, за които няма специфични изисквания, както и на продукти от тях, е необходимо да се установят здравни изисквания към производството, предлагането на пазара и вноса на тези животински продукти;като има предвид, че Директива 92/46/ЕИО на Съвета от 16 юни 1992 г. относно определяне на здравните правила за производството и пускането на пазара на сурово мляко, термично обработено мляко и продукти на млечна основа [5] се прилага само за мляко и продукти от мляко, добито от крави, овце, кози и биволи;като има предвид, че търговията и вносът на мляко и продукти на млечна основа, добити от други видове, следва да бъдат предмет на специфични здравни изисквания;като има предвид, че за тази цел е необходимо да се възложи на Комисията, в съответствие с процедурата на Постоянния ветеринарен комитет, задачата да приеме и прилага необходимите мерки за осигуряване на единни здравни изисквания за производството, предлагането на пазара и вноса на тези животински продукти;като има предвид, че следва да бъде установено, че настоящата директива ще се прилага, без да се засягат разпоредбите на Регламент (ЕИО) № 3626/82 на Съвета от 3 декември 1982 г. относно прилагането в Общността на Конвенцията по международната търговия със застрашени видове от дивата фауна и флора [6],ПРИЕ НАСТОЯЩАТА ДИРЕКТИВА:Член 1Директива 92/118/ЕИО се изменя, както следва:1. В член 10i) параграф 2, буква б) се заменя със следното:"б) освен ако не е указано друго в приложение II,- продуктите, посочени в глава 3, глава 5, буква Б и глави 12 и 13, глава 14, буква И (непреработен течен естествен тор) и глава 15 от приложение I, и медът трябва да произхождат от предприятието, регистрирано от компетентните власти на третата страна;- продукти, различни от посочените в първо тире, трябва да произхождат от предприятия, включени в списъка на Общността, който ще бъде изготвен в съответствие с процедурата, установена в член 18;"ii) в параграф 3, буква а) се добавя следната трета алинея:"До установяването на подробните правила за приложение, предвидени в глава 2, четвърто и пето тире от приложение II, държавите-членки гарантират, че вносът на продуктите, посочени в тях, са предмет на съблюдаване на минималните гаранции, определени в посочените по-горе тирета";iii) параграф 3, буква б) се заличава;iv) в параграф 6 изразът "в параграф 2, буква а) и параграф 3, буква б)" се заменя с израза "в параграф 2, буква а) и буква б), второ тире".2. В уводното изречение на глава 2 от приложение II изразът "преди 1 януари 1994 г." се заменя с израза "преди 1 юли 1997 г."3. Към глава 2, от приложение II се добавят следните тирета:- "— търговията и вносът на мляко и продукти на млечна основа, предназначени за консумация от човека, получени от видовете, които не са предмет на Директива 92/46/ЕИО; в зависимост от видовете могат да се поставят специфични изисквания по отношение на:- здравето на животните, както и здравния статус на млекодайните стада, по-специално по отношение на туберкулоза и бруцелоза;- хигиенните условия в процеса на:- доенето,- събирането, транспортирането, третирането и преработката на млякото,- персонала,- изследването за остатъци от фармакологично и/или хормонално активни субстанции, антибиотици, пестициди или други вредни вещества, съдържащи се в млякото или продуктите на млечна основа,- критерии, приложими за суровото мляко като суровина,- микробиологични критерии, приложими за крайните продукти,- — производство, дистрибуция на пазара и внос на месо от видове, за които не са предвидени специфични изисквания, а също така, по-специално, месо и месни продукти от влечуги, предназначени за консумация от човека.В зависимост от видовете, могат да бъдат установени специфични изисквания за:- микробиологичните и паразитологичните критерии,- хигиената по време на клането,- изследвания за остатъци."Член 21. Държавите-членки въвеждат в сила законовите, подзаконовите и административните разпоредби, необходими, за да се съобразят с настоящата директива, най-късно до 1 юли 1997 г. Те незабавно информират Комисията за това.Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.2. Държавите-членки съобщават на Комисията текстовете на основните разпоредби от националното си законодателство в областта, уредена с настоящата директива.Член 3Настоящата директива влиза в сила в деня на публикуването ѝ в Официален вестник на Европейските общности.Член 4Адресати на настоящата директива са държавите-членки.Съставено в Брюксел на 17 декември 1996 година.За СъветаПредседателI. Yates[1] ОВ С 110, 16.4.1996 г., стр. 9.[2] ОВ С 347, 18.11.1996 г.[3] Становище от 27 ноември 1996 г. (все още непубликувано в Официален вестник).[4] ОВ L 62, 15.3.1993 г., стр. 49. Директива, последно изменена с Решение 96/340/ЕО на Комисията (ОВ L 129, 30.5.1996 г., стр. 25).[5] ОВ L 268, 14.9.1992 г., стр. 1.[6] ОВ L 384, 31.12.1982 г., стр. 1. Директива, последно изменена с Регламент (ЕИО) № 197/90 (ОВ L 29, 31.1.1990 г., стр. 1).--------------------------------------------------


title: Директива 2011/66/ЕС на Комисията от 1 юли 2011 година за изменение на Директива 98/8/ЕО на Европейския парламент и на Съвета с цел включване на 4,5-дихлоро-2-октил-2H-изотиазол-3-он като активно вещество в приложение I към нея  Текст от значение за ЕИП

text:
               2.7.2011

               BG

               Официален вестник на Европейския съюз

               L 175/10

         ДИРЕКТИВА 2011/66/ЕС НА КОМИСИЯТА
   от 1 юли 2011 година
   за изменение на Директива 98/8/ЕО на Европейския парламент и на Съвета с цел включване на 4,5-дихлоро-2-октил-2H-изотиазол-3-он като активно вещество в приложение I към нея
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 98/8/ЕО на Европейския парламент и на Съвета от 16 февруари 1998 г. относно пускането на пазара на биоциди (1), и по-специално член 16, параграф 2, втора алинея от нея,
   като има предвид, че:

               (1)

               С Регламент (ЕО) № 1451/2007 на Комисията от 4 декември 2007 г. относно втората фаза на 10-годишната работна програма, посочена в член 16, параграф 2 от Директива 98/8/ЕО на Европейския парламент и на Съвета относно пускането на пазара на биоциди (2), е определен списък на активни вещества, подлежащи на оценка с оглед на евентуалното им включване в приложение I, IА или IБ към Директива 98/8/ЕО. Този списък включва 4,5-дихлоро-2-октил-2H-изотиазол-3-он.

               (2)

               Съгласно Регламент (ЕО) № 1451/2007 беше направена оценка на 4,5-дихлоро-2-октил-2H-изотиазол-3-он в съответствие с член 11, параграф 2 от Директива 98/8/ЕО за употреба в продуктов тип 8, консерванти за дърво, определен в приложение V към посочената директива.

               (3)

               За докладваща държава бе определена Норвегия и в съответствие с член 14, параграфи 4 и 6 от Регламент (ЕО) № 1451/2007 на 8 септември 2008 г. тя представи на Комисията доклада на компетентния орган, придружен от препоръка.

               (4)

               Докладът на компетентния орган беше разгледан от държавите-членки и Комисията. В съответствие с член 15, параграф 4 от Регламент (ЕО) № 1451/2007 на заседанието на Постоянния комитет по биоцидите на 16 декември 2010 г. констатациите от прегледа бяха включени в доклад за оценка.

               (5)

               От направените оценки изглежда, че може да се очаква биоцидите, използвани като консерванти за дърво и съдържащи 4,5-дихлоро-2-октил-2H-изотиазол-3-он, да отговарят на изискванията на член 5 от Директива 98/8/ЕО. Поради това е целесъобразно 4,5-дихлоро-2-октил-2H-изотиазол-3-он да бъде включен в приложение I към посочената директива.

               (6)

               Оценката на равнището на Съюза не включва всички потенциални видове употреба. Ето защо е целесъобразно държавите-членки да оценят видовете употреба или възможностите за излагане на въздействие, както и рисковете за човешките популации и за компонентите на околната среда, които не са били разгледани по представителен начин в оценката на риска, направена на равнището на Съюза, и при издаването на разрешения за продукти да гарантират, че са предприети подходящи мерки или са наложени специални условия, за да се намалят установените рискове до приемливи равнища.

               (7)

               С оглед на установените рискове за здравето на човека е целесъобразно да се изисква да бъдат установени процедури за безопасна работа по отношение на продуктите, разрешени за промишлена или професионална употреба, и посочените продукти да се използват с подходящи лични предпазни средства, освен ако в заявлението за разрешение на продукта може да се докаже, че рисковете за промишлените или професионалните ползватели могат да се сведат до допустимо ниво по други начини.

               (8)

               С оглед на установените рискове за водната и земната среда е целесъобразно да се изисква прясно третираният дървен материал да се съхранява след третирането му на закрито или върху непропусклива твърда повърхност, или едновременно при спазване и на двете изисквания, и всички изпуснати количества при прилагането на продукти, използвани като консерванти за дърво и съдържащи 4,5-дихлоро-2-октил-2H-изотиазол-3-он, да се събират за повторна употреба или обезвреждане.

               (9)

               Бяха установени неприемливи рискове за околната среда при различни сценарии за работно използване на третирана дървесина, която не е под покритие и не е в контакт с почвата и която е или продължително изложена на атмосферни влияния, или е защитена от атмосферни влияния, но е подложена на често мокрене (клас на употреба 3 съгласно определението на ОИСР (3)), и дървесина в контакт със сладка вода (клас на употреба 4б съгласно определението на ОИСР (4)). Следователно е целесъобразно да се изисква да не се разрешава употреба на продуктите за третирането на дървесина, предназначена за посочените видове употреба, освен ако се представят данни, доказващи, че продуктът ще отговаря едновременно на изискванията на член 5 от Директива 98/8/ЕО и на приложение VI към същата директива, за което при необходимост се прилагат подходящи мерки за намаляване на риска.

               (10)

               Важно е разпоредбите на настоящата директива да се прилагат едновременно във всички държави-членки, с цел да се осигури еднакво третиране на пазара на биоцидите, съдържащи активното вещество 4,5-дихлоро-2-октил-2H-изотиазол-3-он, както и да се улесни правилното функциониране на пазара на биоциди като цяло.

               (11)

               Следва да се предвиди разумен период от време, преди дадено активно вещество да бъде включено в приложение I към Директива 98/8/ЕО, за да се даде възможност на държавите-членки и на заинтересованите страни да се подготвят за произтичащите от това нови изисквания, а на кандидатите, подготвили досиета — да се възползват напълно от 10-годишния период за защита на данните, който в съответствие с член 12, параграф 1, буква в), подточка ii) от Директива 98/8/ЕО започва да тече от датата на включване.

               (12)

               След включването на веществото на държавите-членки следва да се предостави разумен срок за прилагане на член 16, параграф 3 от Директива 98/8/ЕО.

               (13)

               Поради това Директива 98/8/ЕО следва да бъде съответно изменена.

               (14)

               Мерките, предвидени в настоящата директива, са в съответствие със становището на Постоянния комитет по биоцидите,

         ПРИЕ НАСТОЯЩАТА ДИРЕКТИВА:
   Член 1
   Приложение I към Директива 98/8/ЕО се изменя в съответствие с приложението към настоящата директива.
   Член 2
   Транспониране
   1.   Държавите-членки приемат и публикуват не по-късно от 30 юни 2012 г. законовите, подзаконовите и административните разпоредби, необходими, за да се съобразят с настоящата директива.
   Те прилагат тези разпоредби от 1 юли 2013 г.
   Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
   2.   Държавите-членки съобщават на Комисията текста на основните разпоредби от националното законодателство, които приемат в областта, уредена с настоящата директива.
   Член 3
   Настоящата директива влиза в сила на двадесетия ден след публикуването ѝ в Официален вестник на Европейския съюз.
   Член 4
   Адресати на настоящата директива са държавите-членки.

      Съставено в Брюксел на 1 юли 2011 година.

            За Комисията

            Председател

         José Manuel BARROSO

      (1)  ОВ L 123, 24.4.1998 г., стр. 1.

      (2)  ОВ L 325, 11.12.2007 г., стр. 3.

      (3)  OECD series on emission scenario documents, Number 2, Emission Scenario Document for Wood Preservatives (Серия документи на ОИСР относно сценарии за емисии, номер 2, Документ за сценарии за емисии на консерванти за дървесина), част 2, стр. 64.

      (4)  Пак там.

      ПРИЛОЖЕНИЕ
      В приложение I към Директива 98/8/ЕО се добавя следното:

                     №

                     Общоприето наименование

                     Наименование по IUPAC
                     Идентификационни номера

                     Минимална чистота на активното вещество в биоцидния продукт, както е пуснат на пазара

                     Дата на включването

                     Краен срок за привеждане в съответствие с член 16, параграф 3 (освен за продуктите, съдържащи повече от едно активно вещество, за които срокът за привеждане в съответствие с член 16, параграф 3 е този, определен с последното от решенията за включване, отнасящи се до съответните активни вещества)

                     Срок на изтичане на включването

                     Продуктов тип

                     Специфични разпоредби (1)

                     „44

                     4,5-дихлоро-2-октил-2H-изотиазол-3-он

                     4,5-дихлоро-2-октилизотиазол-3(2H)-он
                     ЕО №: 264-843-8
                     CAS №: 64359-81-5

                     950 g/kg

                     1 юли 2013 г.

                     30 юни 2015 г.

                     30 юни 2023 г.

                     8

                     При оценяване на заявлението за издаване на разрешение за продукт в съответствие с член 5 и приложение VI държавите-членки оценяват, когато това е уместно за конкретния продукт, видовете употреба или възможностите за излагане на въздействие и рисковете за човешките популации и за компонентите на околната среда, които не са били разгледани по представителен начин в оценката на риска, направена на равнището на Съюза.
                     Не се разрешава употреба на продуктите за третирането на дървесина, която ще бъде продължително изложена на атмосферни влияния, или защитена от атмосферни влияния, но подложена на често мокрене, или ще бъде в контакт със сладка вода, освен ако се представят данни, доказващи, че продуктът ще отговаря на изискванията на член 5 и приложение VI, за което при необходимост се прилагат подходящи мерки за намаляване на риска.
                     Държавите-членки гарантират, че издаването на разрешения се извършва при спазване на следните условия:

                                 1.

                                 За продуктите, разрешени за промишлена или професионална употреба, трябва да бъдат установени процедури за безопасна работа и продуктите да се използват с подходящи лични предпазни средства, освен ако в заявлението за разрешение на продукта може да се докаже, че рисковете за промишлените или професионалните ползватели могат да се сведат до допустимо ниво по други начини.

                                 2.

                                 На етикетите и когато има такива, на информационните листове за безопасност на разрешените продукти следва да бъде посочено, че прясно третираният дървен материал трябва да бъде съхраняван след третирането му на закрито или върху непропусклива твърда повърхност под покрив, или едновременно при спазване и на двете изисквания, за да се предотвратят преки изпускания в почвата или във водите, и че всички изпуснати количества при прилагането на продукта трябва да се събират за повторна употреба или обезвреждане.“

         (1)  За прилагане на общите принципи на приложение VI съдържанието и заключенията на докладите за оценка са достъпни на електронната страница на Комисията: http://ec.europa.eu/comm/environment/biocides/index.htm


title: Директива 2010/33/ЕС на Комисията от 21 май 2010 година за поправка на испанската версия на Директива 2001/112/ЕО на Съвета относно соковете от плодове и някои сходни продукти, предназначени за консумация от човека

text:
               22.5.2010

               BG

               Официален вестник на Европейския съюз

               L 126/23

         ДИРЕКТИВА 2010/33/ЕС НА КОМИСИЯТА
   от 21 май 2010 година
   за поправка на испанската версия на Директива 2001/112/ЕО на Съвета относно соковете от плодове и някои сходни продукти, предназначени за консумация от човека
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2001/112/ЕО на Съвета от 20 декември 2001 г. относно соковете от плодове и някои сходни продукти, предназначени за консумация от човека (1), и по-специално член 7 от нея,
   като има предвид, че:

               (1)

               След приемането на 14 август 2009 година на Директива 2009/106/ЕО на Комисията (2), с която бе изменена Директива 2001/112/ЕО на Съвета, в испанската езикова версия на приложение V в изменената директива съдържа грешка, която трябва да се поправи. Това не се отнася до останалите езикови версии.

               (2)

               Директива 2001/112/ЕО следва да бъде съответно поправена.

               (3)

               Мерките, предвидени в настоящата директива, са в съответствие със становището на Постоянния комитет по хранителната верига и здравето на животните,

         ПРИЕ НАСТОЯЩАТА ДИРЕКТИВА:
   Член 1
   Отнася се единствено до испанската езикова версия.
   Член 2
   Държавите-членки въвеждат в сила законовите, подзаконовите и административните разпоредби, необходими, за да се съобразят с настоящата директива, не по-късно от 1 януари 2011 г. Те незабавно съобщават на Комисията текста на тези разпоредби.
   Когато държавите-членки приемат тези мерки, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
   Член 3
   Настоящата директива влиза в сила в деня след публикуването ѝ в Официален вестник на Европейския съюз.
   Член 4
   Адресати на настоящата директива са държавите-членки.

      Съставено в Брюксел на 21 май 2010 година.

            За Комисията

            Председател

         José Manuel BARROSO

      (1)  ОВ L 10, 12.1.2002 г., стр. 58.

      (2)  ОВ L 212, 15.8.2009 г., стр. 42.


title: Директива на Съвета от 8 декември 1969 година за борбата срещу галообразуващата картофена нематода

text:
Важна правна забележка

|

31969L0465

Официален вестник n° L 323 , 24/12/1969 стр. 0003 - 0004 специално финландско издание: глава 3 том 2 стр. 0251  специално датско издание поредица I глава 1969(II) стр. 0547  специално шведско издание: глава 3 том 2 стр. 0251  специално английско издание: поредица I глава 1969(II) стр. 0563  специално гръцко издание: глава 03 том 5 стр. 0021  специално испанско издание: глава 03 том 3 стр. 0172  специално португалско издание глава 03 том 3 стр. 0172  специално чешко издание глава 3 том 01 стр. 174  - 175 специално испанско издание глава 3 том 01 стр. 174  - 175 специално унгарско издание глава 3 том 01 стр. 174  - 175 специално литвийско издание глава 3 том 01 стр. 174  - 175 LV.ES глава 3 том 01 стр. 174  - 175 MT.ES глава 3 том 01 стр. 174  - 175 PL.ES глава 3 том 01 стр. 174  - 175 SK.ES глава 3 том 01 стр. 174  - 175 специално словенско издание глава 3 том 01 стр. 174  - 175

		19691208Директива на Съветаот 8 декември 1969 годиназа борбата срещу галообразуващата картофена нематода(69/465/ЕИО)СЪВЕТЪТ НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската икономическа общност, и по-специално членове 43 и 100 от него,като взе предвид предложението на Комисията;като взе предвид становището на Асамблеята [1];като взе предвид становището на Икономическия и социален комитет;като има предвид, че производството на картофи заема важно място в селското стопанство на Общността;като има предвид, че добивът на картофи е в постоянна заплаха от вредители;като има предвид, че защитата от тези вредители при отглеждането на картофите трябва не само да поддържа неговият производствен капацитет, но и да повишава земеделската производителност;като има предвид, че мерките за защита срещу внасянето на вредители в отделните държави-членки биха имали само ограничен ефект, ако тези организми не бяха контролирани едновременно и методично из цялата Общност и ако тяхното разпространение не беше избегнато;като има предвид, че един от най-големите вредители по картофите е галообразуващата картофена нематода (Heterodera rostochiensis Woll.);като има предвид, че този вредител се е появил в няколко държави-членки и в Общността има заразени площи;като има предвид, че съществува постоянен риск за отглеждането на картофи в цялата Общност, ако не се вземат ефективни мерки за борба с този вредител и за предотвратяване на неговото разпространение;като има предвид, че за унищожаването на този вредител трябва да се приемат минимални разпоредби за Общността; като има предвид, че при необходимост държавите-членки трябва да могат да приемат допълнителни или по-стриктни разпоредби;като има предвид, че сортовете картофи, които са устойчиви на някои патогенни видове от този вредител, играят важна роля; като има предвид, че тяхното използване върху заразени участъци може да помогне до известна степен; като има предвид, че, поради това, периодичното публикуване на списъци с тези сортове е от общ интерес;като има предвид, че за установяването на случаи на зараза и на устойчивостта на сортовете, се оказва необходимо да се прилагат подходящи методи, за които държавите-членки нямат възражения,ПРИЕ НАСТОЯЩАТА ДИРЕКТИВА:Член 1Настоящата директива се отнася до минималните мерки, които следва да се вземат от държавите-членки за борбата срещу галообразуващата картофена нематода (Heterodera rostochiensis Woll.) и за предотвратяване на нейното разпространение.Член 2Държавите-членки препоръчват картофите за семе, предназначени за продажба, да се произвеждат само на участъци, които след официално изследване са признати за незаразени с галообразуващата картофена нематода.Член 3При регистриране на поява на галообразуващата картофена нематода, държавите-членки обозначават заразения участък.Член 4Държавите-членки вземат мерки, така че върху заразените участъци:а) да не могат да се отглеждат картофи;б) да не могат да се отглеждат, да се съхраняват в земята или по някакъв друг начин растения, които са предназначени за презасаждане.Член 5Държавите-членки постановяват, че картофите за семе, които са заразени или има съмнения, че са заразени, ако са пускани в продажба като картофи за семе, трябва да бъдат третирани по такъв начин, че повече да не се заразяват.Член 6Държавите-членки отменят взетите мерките за борба срещу галообразуващата картофена нематода или за предотвратяване на нейното разпространение, само ако вече не се установява наличието ѝ.Член 7Държавите-членки забраняват притежаването на галообразуващата картофена нематода.Член 81. Държавите-членки могат да разрешат:а) изключения от мерките, посочени в членове 4, 5 и 7, за научно-изследователски цели и за селекция;б) чрез дерогация от член 4, буква а), отглеждането върху заразени участъци на сортове картофи, които са устойчиви на патогенните видове на галообразуващата картофена нематода, открити в тези участъци;в) чрез дерогация от член 4, буква а), отглеждането върху заразени участъци на картофи, с изключение на тези за семе, при условие че се гарантира прибиране на реколтата от тези картофи преди узряване на кистите на галообразуващата картофена нематода;г) чрез дерогация от член 4, буква а), отглеждането върху заразени участъци на картофи, с изключение на тези за семе, където почвата е била обеззаразена чрез подходящи средства.2. Държавите-членки следят, посочените в параграф 1 разрешения да се дават само, ако достатъчни проверки гарантират, че не засягат контрола на галообразуващата картофена нематода и не създават риск от разпространение на този вредител.3. Сорт картофи се счита за устойчив на патогенен вид на галообразуващата картофена нематода, ако при отглеждането на този сорт се установи естествено и годишно намаление на популацията на този патогенен вид нематода.Член 9Държавите-членки могат да определят допълнителни или по-стриктни разпоредби, доколкото те са необходими за борбата срещу галообразуващата картофена нематода или за предотвратяването на нейното разпространение.Член 101. Държавите-членки изпращат на Комисията, преди 1 януари на всяка година, списък на всички сортове картофи, които са одобрени от тях за продажба и за които те, чрез официално изследване, са установили устойчивост на галообразуващата картофена нематода. Те посочват популациите, на които са устойчиви сортовете.2. Комисията осигурява всяка година, по възможност преди 1 февруари, публикуването на списък с тези устойчиви сортове, изготвен на базата на съобщенията от държавите-членки.Член 11Държавите-членки следят констатациите относно заразяването с галообразуващата картофена нематода и устойчивостта на сортовете картофи на този вредител да се извършват с подходящи методи, за които държавите-членки нямат възражения.Член 12Държавите-членки въвеждат в сила необходимите мерки за спазване на настоящата директива най-късно до две години след нейното нотифициране и незабавно уведомяват Комисията за това.Член 13Адресати на настоящата директива са държавите-членки.Съставено в Брюксел на 8 декември 1969 година.За СъветаПредседателJ. M. A. H. Luns[1] ОВ 28, 17.2.1967 г., стр. 454/67.--------------------------------------------------


title: Директива 97/60/ЕО на Европейския парламент и на Съвета от 27 октомври 1997 година относно трето изменение на Директива 88/344/ЕИО за сближаване на законодателствата на държавите-членки относно екстракционните разтворители, използвани в производството на храни и хранителни съставки

text:
Важна правна забележка

|

31997L0060

Официален вестник n° L 331 , 03/12/1997 стр. 0007 - 0009 специално чешко издание глава 13 том 019 стр. 263  - 265 специално испанско издание глава 13 том 019 стр. 263  - 265 специално унгарско издание глава 13 том 019 стр. 263  - 265 специално литвийско издание глава 13 том 019 стр. 263  - 265 LV.ES глава 13 том 019 стр. 263  - 265 MT.ES глава 13 том 019 стр. 263  - 265 PL.ES глава 13 том 019 стр. 263  - 265 SK.ES глава 13 том 019 стр. 263  - 265 специално словенско издание глава 13 том 019 стр. 263  - 265

		19971027Директива 97/60/ЕО на Европейския парламент и на Съветаот 27 октомври 1997 годинаотносно трето изменение на Директива 88/344/ЕИО за сближаване на законодателствата на държавите-членки относно екстракционните разтворители, използвани в производството на храни и хранителни съставкиЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,като взеха предвид Договора за създаване на Европейската общност, и по-специално член 100а от него,като взеха предвид предложението на Комисията [1],като взеха предвид становището на Икономическия и социален комитет [2],в съответствие с процедурата, предвидена в член 189б от Договора [3],като имат предвид, че Научният комитет по храните направи преглед на всички екстракционни разтворители, които са изброени в Директива 88/344/ЕИО [4], с цел да заменят установените през 1981 г. временни допустими дневни дози (ДДД) с окончателни стойности; като имат предвид, че това невинаги е било възможно, тъй като макар и поискана от производителите, необходимата информация невинаги е била предоставяна; като имат предвид, че на базата на получената информация Научният комитет по храните бе в състояние да потвърди разрешението за употреба на по-голямата част от разтворителите; като имат предвид, че може да се намали максималното съдържание на остатъци от разтворителите в някои храни;като имат предвид, че някои разтворители вече не се използват и поради това следва да бъдат премахнати от списъка;като имат предвид, че благодарение на научния прогрес са разработени други вещества, които биха могли да се включат в директивата; като имат предвид, че един нов разтворител, за който Научният комитет по храните даде положително си становище, следва да получи разрешение за употреба;като имат предвид, че новият разтворител, а именно 1,1,1, 2-тетрафлуоретан се използва само за екстракция на аромати, и когато остатъците в храните не надвишават 0,02 mg/kg; като имат предвид, че освен тези остатъци, разтворителят се преработва изцяло, и че при тези условия употребата му не влияе на глобалното затопляне на атмосферата;като имат предвид, че в светлината на научния и техническия прогрес необходимите изменения, представляват мерки от техническо естество; като имат предвид, че за да се опрости и ускори процедурата, следва да се повери приемането на тези мерки на Комисията;като имат предвид, че подобна процедура позволява да се ускори пускането на пазара на нововъведения, което е от полза, както за промишлеността, така и за потребителя,ПРИЕХА НАСТОЯЩАТА ДИРЕКТИВА:Член 1Директива 88/344/ЕИО се изменя, както следва:1) Следната буква а) се добавя към член 4:"а) необходимите изменения в приложението, като се отчита научният и техническият прогрес при използването на разтворителите, условията за тяхното използване и максималното им съдържание на остатъци."Досегашните букви а), б) и в) се променят съответно на букви б), в), и г).2) Приложението се изменя, както следва:а) ЧАСТ IВеществото "Бутил ацетат" се заличава.б) ЧАСТ IIВписването за хексана се изменя, както следва:"Наименование | Условия за употреба (кратко описание на екстракцията) | Максимално количество на остатъци в екстрахираната храна или хранителна съставка |Хексан (1) [5] | Производство и/или фракциониране на мазнини или масла и производство на какаово масло | 1 mg/kg в мазнините, маслата или какаовото масло |Приготвяне на обезмаслени протеинови продукти и обезмаслени брашна | 10 mg/kg в храните, които съдържат продукти на базата на обезмаслени протеини и на обезмаслени брашна |30 mg/kg в обезмаслените соеви продукти, предназначени за крайния потребител |Приготвяне на обезмаслени зърнени зародиши | 5 mg/kg в обезмаслените зърнени зародиши |в) ЧАСТ III- Веществото "метил-пропан-1-ол" се заличава.- Добавя се следното вещество:"Наименование | Максимално количество на остатъци в храните, след употребата на екстракционни разтоворители за приготвянето на ароматизанти от естествени ароматни вещества |1,1,1,2-тетрафлуоренетан | 0,02 mg/kg" |Член 21. Държавите-членки изменят законовите, подзаконовите и административните си разпоредби, с цел да:- разрешат търговията с продуктите, които съответстват на Директива 88/344/ЕИО, изменена с настоящата директива, най-късно до 27 октомври 1998 г.,- забранят търговията с продуктите, които не съответстват на Директива 88/344/ЕИО, изменена с настоящата директива, считано от 27 април 1999 г. С продуктите, които вече са пуснати на пазара или са етикетирани преди тази дата, и които не съответстват на Директива 88/344/ЕИО, изменена с настоящата директива, може да се търгува до изчерпване на наличните количества.Те незабавно информират Комисията за това.2. Когато държавите-членки приемат тези мерки, в тях се съдържа позоваване на настоящата директива или то се извършва при официалното им публикуване. Условията и редът на позоваването се определят от държавите-членки.Член 3Настоящата директива влиза сила на двадесетия ден след публикуването ѝ в Официален вестник на Европейските общности.Член 4Адресати на настоящата директива са държавите-членки.Съставено в Брюксел на 27 октомври 1997 година.За Европейския парламентПредседателJ. M. Gil-RoblesЗа СъветаПредседателR. Goebbels[1] ОВ С 278, 24.9.1996 г., стр. 25.[2] ОВ С 66, 3.3.1997 г., стр. 3.[3] Становище на Европейския парламент от 23 октомври 1996 г. (ОВ С 347, 18.11.1996 г., стр. 58), Обща позиция на Съвета от 24 март 1997 г., (ОВ С 157, 24.5.1997 г., стр. 4) и Решение на Европейския парламент от 15 юли 1997 г. (ОВ С 286, 22.9.1997 г.), Решение на Съвета от 7 октомври 1997 г.[4] ОВ L 157, 24.6.1988 г., стр. 28. Директива, последно изменена с Директива 94/52/ЕО на Европейския парламент и на Съвета (ОВ L 331, 21.12.1994 г., стр. 10).[*****] Текстът на бележката под линя под номер 1 не се променя."--------------------------------------------------


title: Директива 2013/9/ЕС на Комисията от 11 март 2013 година за изменение на приложение III към Директива 2008/57/ЕО на Европейския парламент и на Съвета относно оперативната съвместимост на железопътната система в рамките на Общността  текст от значение за ЕИП

text:
               12.3.2013

               BG

               Официален вестник на Европейския съюз

               L 68/55

         ДИРЕКТИВА 2013/9/ЕС НА КОМИСИЯТА
   от 11 март 2013 година
   за изменение на приложение III към Директива 2008/57/ЕО на Европейския парламент и на Съвета относно оперативната съвместимост на железопътната система в рамките на Общността
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2008/57/ЕО на Европейския парламент и на Съвета от 17 юни 2008 г. относно оперативната съвместимост на железопътната система в рамките на Общността (1), и по-специално член 30, параграф 3 от нея,
   като има предвид, че:

               (1)

               Мерките, предназначени да изменят несъществените елементи на Директива 2008/57/ЕО и свързани с привеждането в съответствие на приложения II—IХ към нея, следва да се приемат в съответствие с процедурата по регулиране с контрол, посочена в член 29, параграф 4 от същата директива.

               (2)

               В член 3 от Конвенцията на Организацията на обединените нации за правата на хората с увреждания (2), по която Европейският съюз е страна, достъпността се посочва като един от общите принципи на Конвенцията, а в член 9 се изисква държавите — страни по конвенцията да предприемат подходящи мерки за осигуряване на достъпност за хората с увреждания, както за всички останали. Тези мерки включват уточняването и отстраняването на всички пречки и трудности пред осигуряването на достъпност и се отнасят, наред с останалото, и за транспорта. В съответствие с член 216, параграф 2 от ДФЕС, сключените от ЕС споразумения обвързват институциите на ЕС и държавите членки, а Директива 2008/57/ЕО — като инструмент от вторичното законодателство на Европейския съюз — трябва да е съобразена със задълженията, произтичащи от Конвенцията.

               (3)

               В съображение 10 от Регламент (ЕО) № 1371/2007 на Европейския парламент и на Съвета от 23 октомври 2007 г. относно правата и задълженията на пътниците, използващи железопътен транспорт (3), се посочва, че лицата с увреждания и лицата с ограничена подвижност имат същото право на свободно движение, свобода на избор и недискриминация като останалите граждани и следва да имат възможности за пътуване с железопътния транспорт, сравними с тези на останалите граждани. В член 21 от регламента се изисква железопътните предприятия и началниците на гари да гарантират, посредством съобразяване с ТСОС за лица с ограничена подвижност, че гарите, пероните, подвижният състав и другите съоръжения са достъпни за лица с увреждания и лица с ограничена подвижност.

               (4)

               Необходимо е съответно изменение в приложение III към Директива 2008/57/ЕО, т.е. да се добави в него изрично позоваване на достъпността. Достъпността е основно изискване, което е едновременно с това общо изискване за оперативната съвместимост на железопътната система и се прилага конкретно за подсистемите „Инфраструктура“, „Подвижен състав“, „Експлоатация“ и „Телематични приложения за пътници“. Поради това приложение III към Директива 2008/57/ЕО следва да бъде съответно изменено.

               (5)

               Мерките, предвидени в настоящата директива, не засягат по никакъв начин принципа на постепенно прилагане, установен в Директива 2008/57/ЕО, а именно, че целевите подсистеми, посочени в ТСОС могат да се постигнат постепенно в разумен период от време и че всяка ТСОС следва да съдържа стратегия за прилагане, за да се осигури плавен преход от съществуващата ситуация към окончателната ситуация, при която съответствието с ТСОС ще е стандартно положение.

               (6)

               Мерките в настоящата директива са съобразени с подхода за постигане на равен достъп чрез прилагане на технически решения или оперативни мерки, или и двете.

               (7)

               Мерките в настоящата директива са в съответствие със становището на комитета, създаден по член 29, параграф 1 от Директива 2008/57/ЕО,

         ПРИЕ НАСТОЯЩАТА ДИРЕКТИВА:
   Член 1
   Приложение III към Директива 2008/57/ЕО, която определя съществените изисквания, се изменя, както следва:

               1.

               Към раздел 1 се добавят следните параграфи:
               „1.6.   Достъпност

                           1.6.1.

                           Подсистемите „Инфраструктура“ и „Подвижен състав“ трябва да бъдат достъпни за лица с увреждания и лица с ограничена подвижност, за да им се осигури достъп, както на всички останали, като се предотвратяват или премахват всички пречки и чрез други подходящи мерки. Това включва проектирането, изграждането, обновяването, модернизацията, поддръжката и експлоатацията на съответните части от подсистемите с обществен достъп.

                           1.6.2.

                           Подсистемите „Експлоатация“ и „Телематични приложения за пътниците“ трябва да разполагат със съответните функционални възможности, необходими за осигуряване на достъп на лицата с увреждания и на лицата с ограничена подвижност, както на всички останали като се предотвратяват или премахват всички пречки и чрез други подходящи мерки.“

               2.

               Следният параграф се добавя към алинея 1 от раздел 2:
               „2.1.2.   Достъпност

                           2.1.2.1.

                           Подсистемите „Инфраструктура“ с обществен достъп трябва да бъдат достъпни за лица с увреждания и за лица с ограничена подвижност в съответствие с 1.6.“

               3.

               Следният параграф се добавя към алинея 4 от раздел 2:
               „2.4.5.   Достъпност

                           2.4.5.1.

                           Подсистемите „Подвижен състав“ с обществен достъп трябва да бъдат достъпни за лица с увреждания и за лица с ограничена подвижност в съответствие с 1.6.“

               4.

               Към алинея 6 от раздел 2 се добавя следният параграф:
               „2.6.4.   Достъпност

                           2.6.4.1.

                           Трябва да бъдат предприети подходящи мерки, за да се гарантира, че правилата за експлоатация предвиждат съответните функционални възможности, необходими за осигуряване на достъпност за лица с увреждания и за лица с ограничена подвижност.“

               5.

               Към алинея 7 от раздел 2 се добавя следният параграф:
               „2.7.5.   Достъпност

                           2.7.5.1.

                           Трябва да бъдат предприети подходящи мерки, за да се гарантира, че подсистемите „Телематични приложения за пътниците“ предвиждат съответните функционални възможности, необходими за осигуряване на достъпност за лица с увреждания и за лица с ограничена подвижност.“

         Член 2
   1.   Държавите членки въвеждат в сила законовите, подзаконовите и административните разпоредби, необходими, за да се съобразят с настоящата директива не по-късно от 1 януари 2014 г. Те незабавно съобщават на Комисията текста на тези разпоредби.
   Когато държавите членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите членки.
   2.   Държавите членки съобщават на Комисията текста на основните разпоредби от националното законодателство, които те приемат в областта, уредена с настоящата директива.
   3.   Задълженията за транспониране и изпълнение на настоящата директива не се прилагат за Република Кипър и Република Малта, докато на съответните им територии няма изградена железопътна система.
   Член 3
   Настоящата директива влиза в сила на двадесетия ден след публикуването ѝ в Официален вестник на Европейския съюз.

   Член 4
   Адресати на настоящата директива са държавите членки.

      Съставено в Брюксел на 11 март 2013 година.

            За Комисията

            Председател

         José Manuel BARROSO

      (1)  ОВ L 191, 18.7.2008 г., стр. 1.

      (2)  Решение 2010/48/ЕО на Съвета от 26 ноември 2009 г. относно сключването от Европейската общност на Конвенцията на Организацията на обединените нации за правата на хората с увреждания (ОВ L 23, 27.1.2010 г., стр. 35).

      (3)  ОВ L 315, 3.12.2007 г., стр. 14.


title: Директива на Съвета от 22 юни 1988 година за сближаване на законодателствата на държавите-членки относно ароматизантите, предназначени за влагане в храни, и изходните материали за тяхното производство

text:
               13/ 08

               BG

               Официален вестник на Европейския съюз

               223

         31988L0388

               L 184/61

               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ

      ДИРЕКТИВА НА СЪВЕТА

   от 22 юни 1988 година
   за сближаване на законодателствата на държавите-членки относно ароматизантите, предназначени за влагане в храни, и изходните материали за тяхното производство
   (88/388/ЕИО)
   СЪВЕТЪТ НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската икономическа общност, и по-специално член 100а от него,
   като взе предвид предложението на Комисията (1),
   в сътрудничество с Европейския парламент (2),
   като взе предвид становището на Икономическия и социален комитет (3),
   като има предвид, че различията между националните законодателства в областта на ароматизантите възпрепятстват свободното движение на храни, че те могат да създадат условия за неравноправна конкуренция и че по такъв начин те пряко засягат създаването или функционирането на общия пазар;
   като има предвид, че сближаването на тези законодателства е необходимо с оглед постигането на свободно движение на храните;
   като има предвид, че законодателствата в областта на ароматизантите, предназначени за влагане в храните, трябва да се ръководят преди всичко от изискванията за защита на здравето на човека, но също така и от икономическите и технически потребности в рамките на санитарната защита;
   като има предвид, че е уместно в рамкова директива най-напред да се определят общите критерии за чистота, определенията, правилата за етикетиране и общите принципи, които впоследствие ще дадат възможност да се премахнат всички несъответствия между законодателствата;
   като има предвид, че въз основа на регистъра на веществата и изходните материали, използвани в производството на ароматизанти, съставен от Комисията по силата на Решение 88/389/ЕИО (4), впоследствие Съветът ще приеме съгласно процедурата, предвидена в член 100а от Договора, съответните разпоредби, отнасящи се за отделните категории ароматизанти и изходни материали, както и необходимите мерки, отнасящи се до тяхната употреба и методи на производство;
   като има предвид, че съгласно най-новите становища на специалисти в областта на науката и техниката някои компоненти на животински и растителни суровини, използвани в производството на ароматизанти, трябва да се ограничат в храните;
   като има предвид, че е уместно да се определят специфичните критерии за чистота за някои ароматизанти и микробиологичните критерии за ароматизантите, методите за анализ и за вземане на проби от ароматизантите и от веществата, изброени в приложенията и влагани във или върху храните;
   като има предвид, че ако се окаже, че в ароматизантите се използва вещество или материал, което е разрешено въз основа на настоящата директива или на приетите впоследствие разпоредби, или че ако наличието на някое от веществата, изброени в приложение II, може да представлява здравен риск, е уместно да се разреши на държавите-членки да прекратят или да ограничат употребата им или да намалят максимално допустимото съдържание до приемането на решение на общностно равнище;
   като има предвид, че съставянето на списъка на разрешените вещества и материали под формата на добавки, необходими за съхраняването и използването на ароматизантите, под формата на разтворители и разредители на ароматизантите и под формата на технологически добавки, както и определянето на специфични критерии за чистота за ароматизантите, определянето на условията и реда за вземане на проби и на методите за анализ на ароматизантите, вложени във или върху храните, както и контролът на максимално допустимото съдържание, предвидено в приложенията, представляват технически мерки за прилагане; че с оглед да се опрости и ускори процедурата е уместно да се възложи на Комисията да приема тези мерки;
   като има предвид, че винаги, когато Съветът възлага на Комисията някои компетенции по прилагане на разпоредбите, отнасящи се до ароматизанти, предназначени за влагане в храните, е уместно да се предвиди процедура за установяване на тясно сътрудничество между държавите-членки и Комисията в рамките на Постоянния комитет по храните, създаден с Решение 69/414/ЕИО (5);
   като има предвид, че е уместно, без да се засягат разпоредбите от националните законодателства, които се прилагат за някои категории ароматизанти поради липсата на специални директиви за ароматизантите, да се прилагат правилата, предвидени в настоящата директива по такъв начин, че да се разреши, две години след приемането на настоящата директива търговията и употребата на ароматизанти, които са в съответствие с разпоредбите ѝ, и да се забрани търговията и употребата на ароматизанти, които не са в съответствие с нейните разпоредби, три години след приемането ѝ,
   ПРИЕ НАСТОЯЩАТА ДИРЕКТИВА:
   Член 1
   1.   Настоящата директива се прилага за „ароматизантите“, използвани или предназначени за влагане в или върху храните, за да им се придаде мирис и/или вкус, както и за изходните материали, използвани в производството на ароматизанти.
   2.   По смисъла на настоящата директива:

               а)

               „ароматизант“ е ароматични вещества, ароматични заготовки, преработени ароматизанти, пушилни ароматизанти или техните смеси;

               б)

               „ароматично вещество“ е химическо вещество, което има ароматни свойства, и което е:

                           i)

                           получено по физически способ (включително дестилация и селективна екстракция с разтворител) или по ензиматичен или микробиологичен способ, от материал от растителен или от животински произход, било необработен, било след като е преработен за консумация от човека посредством традиционните способи за приготвяне на храна (включително сушене, печене и ферментация);

                           ii)

                           получено чрез химически синтез или изолирано чрез химически синтез, което е химически еднакво с вещество, което естествено се намира в материал от растителен или от животински произход като описания в i);

                           iii)

                           получено чрез химически синтез, но което не е химически еднакво с вещество, което естествено се намира в материал от растителен или от животински произход като описания в i);

               в)

               „ароматична заготовка“ е продукт, различен от веществата, изброени в буква б), i), концентриран или неконцентриран, който има ароматни свойства и е получен по съответен физически способ (включително дестилация и селективна екстракция с разтворител) или по ензиматичен или микробиологичен способ от материал от растителен или от животински произход, непреработен или преработен за консумация от човека посредством традиционните способи за приготвяне на храна (включително сушене, печене или ферментиране);

               г)

               „преработен ароматизант“ е продукт, който е получен от смес от съставки, при спазване на добрата производствена практика, чрез нагряване до температура максимум до 180 °С, в продължение на не повече от 15 минути, като не е задължително самите съставки да имат ароматни свойства, но поне една от тях да съдържа азот (амино), а друга да е редуцираща захар;

               д)

               „пушилен ароматизант“ е пушилен екстракт, използван в традиционните способи за опушване на храните.

         3.   Ароматизантите могат да съдържат храни, както и други вещества като описаните в член 6, параграф 1.
   Член 2
   Настоящата директива не се прилага за:

               —

               ядливите вещества или продукти, предназначени за консумация, без да се подлагат на преработка, със или без добавка,

               —

               веществата с преобладаващ сладък, кисел или солен вкус,

               —

               материалите от растителен или от животински произход, които имат присъщи ароматни свойства, когато не се използват като източници на ароматизанти.

         Член 3
   Държавите-членки предприемат необходимите мерки, за да не се допуска продажбата или употребата на ароматизанти, които не съответстват на правилата на настоящата директива.
   Член 4
   Държавите-членки предприемат всички необходими мерки, за да се гарантира:

               а)

                           —

                           ароматизантите да не съдържат елемент или вещество в токсикологично опасно количество;

                           —

                           с уговорката за евентуални изключения, предвидени в специфичните критерии за чистота, посочени в член 6, параграф 2, трето тире, ароматизантите да не съдържат повече от 3 мг/кг арсеник, 10 мг/кг олово, 1 мг/кг кадмий и 1 мг/кг живак;

               б)

               употребата на ароматизантите да не води до наличието на нежелателните вещества, изброени в приложение I, в консумираните храни, в количества, които превишават посочените в него;

               в)

               употребата на ароматизантите и на други хранителни съставки с ароматни свойства да не води до наличието на веществата, изброени в приложение II, в количества, които превишават посочените в него.

         Член 5
   Съветът, в съответствие с предвидената в член 100а от Договора процедура, приема:

               1.

               Необходимите разпоредби относно:

                           —

                           източниците на ароматизанти, съставени от храни, както и от билки и от подправки, които обикновено се възприемат като храни,

                           —

                           източниците на ароматизанти, съставени от растителни или от животински суровини, които обикновено не се възприемат като храни,

                           —

                           ароматичните вещества, получени по физически, ензиматичен или микробиологичен способ от растителни или от животински суровини,

                           —

                           химически синтезираните или химически изолираните ароматични вещества, които са химически еднакви с ароматичните вещества, естествено присъстващи в храните, както и в билките и в подправките, които обикновено се възприемат като храни,

                           —

                           химически синтезираните или химически изолираните ароматични вещества, които са химически еднакви с ароматичните вещества, естествено присъстващи в растителните или в животинските суровини, които обикновено се възприемат като храни,

                           —

                           химически синтезираните или химически изолираните ароматични вещества, различни от изброените в четвърто и пето тире,

                           —

                           изходните материали, използвани за производството на пушилни ароматизанти или на преработени ароматизанти, както и условията за протичане на реакциите, прилагани за тяхното приготвяне;

               2.

               Всички специални разпоредби, които са необходими за защита на здравето на човека или на търговията, и се отнасят до:

                           —

                           употребата и методите за производство на ароматизанти, включително физическите, ензиматичните или микробиологичните способи за производството на ароматични заготовки или на ароматични вещества, посочени в член 1, параграф 2, буква б), i) и буква в);

                           —

                           условията за влагане на веществата и материалите, посочени в член 6, параграф 1;

               3.

               Измененията, отнасящи се до максимално допустимото съдържание, предвидено в приложенията.

         Член 6
   Съгласно процедурата по член 10 се приема:

               1.

               списък на веществата или материалите, разрешени за употреба в Общността под формата на:

                           —

                           добавки, необходими за съхранението и употребата на ароматизантите,

                           —

                           продукти, използвани за разтваряне и разреждане на ароматизантите,

                           —

                           добавки, необходими за производството на ароматизанти (технологически добавки), доколкото те не са предмет на други общностни разпоредби;

               2.

               при необходимост:

                           —

                           методите за анализ, необходими за контрола върху спазването на нормите за съдържание, предвидени в член 4,

                           —

                           условията и реда за вземане на проби и методите за качествен анализ и при необходимост за количествен анализ на ароматизантите, които са вложени във или върху храните,

                           —

                           специфичните критерии за чистота за дадени ароматизанти;

               3.

                           —

                           микробиологичните критерии, които се прилагат по отношение на ароматизантите,

                           —

                           критериите за определения, свързани с по-специфичните наименования, посочени в член 9, параграф 1, буква б);

               4.

               съответните разпоредби, които трябва да се приемат до 1 юли 1990 г. с оглед да се допълни настоящата директива с правила за етикетиране на ароматизантите, предназначени за продажба на крайния потребител.

         Член 7
   Разпоредбите, които могат да се отразят върху здравето на обществото, се приемат само след консултация с Научния комитет по храните.
   Член 8
   1.   Ако въз основа на нова информация или на преоценка на вече съществуващата след приемането на настоящата директива или на една от директивите, посочени в член 5, дадена държава-членка установи:

               —

               че наличието на едно от веществата, посочени в приложенията, или на максимално допустимото съдържание, макар и да съответства на разпоредбите на настоящата директива, или

               —

               че употребата на даден ароматизант, макар и да съответства на разпоредбите на съответната директива или на настоящата директива, или

               —

               че наличието на вещество, сходно на посочените в приложенията,

         представлява опасност за здравето на човека, тази държава-членка може временно да прекрати или да ограничи прилагането на въпросните разпоредби на своя територия. Тя незабавно информира за това останалите държави-членки и Комисията, като посочва мотивите за своето решение.
   2.   Комисията разглежда във възможно най-кратък срок посочените от държавата-членка мотиви и след консултация с Постоянния комитет по храните обявява незабавно своето становище и взима съответните мерки, които да заменят мерките, посочени в параграф 1.
   3.   Ако Комисията прецени, че са необходими изменения на настоящата директива или на една от директивите, посочени в член 5, за да се превъзмогнат трудностите, изложени в параграф 1, и за да се гарантира защитата на здравето на човека, тя предприема процедурата, предвидена в член 10, с оглед да приеме тези изменения; в този случай държавата-членка, която е приела защитни мерки, може да ги прилага до влизането в сила на измененията.
   Член 9
   1.   Ароматизантите, които не са предназначени за продажба на крайния потребител, могат да се продават само ако върху опаковката или върху съда, в който те се държат, са посочени следните данни, които трябва да са видими, четливи и неизтриваеми:

               а)

               името или търговската фирма и адресът на производителя или на опаковчика, или на продавач, установен в Общността;

               б)

               търговското наименование: или терминът „ароматизант“, или по-специфично наименование или описание на ароматизанта.
               Държавите-членки могат за период от три години след приемането на настоящата директива да запазят по-специфичните наименования на ароматизантите, съставени от смес от ароматични заготовки и ароматични вещества.
               Преди изтичането на този период се взема решение съгласно процедурата, предвидена в член 10, за евентуалното включване на тези наименования в настоящата директива;

               в)

               или означението „за храни“, или по-специфично описание на храните, за които ароматизантът е предназначен;

               г)

               изброяване на категориите вложени ароматични вещества и ароматични затотовки, в низходящ ред и според следната класификация:

                           —

                           естествени ароматични вещества — за ароматичните вещества, определени в член 1, параграф 2, буква б), i),

                           —

                           ароматични вещества, еднакви с естествените вещества — за ароматичните вещества, определени в член 1, параграф 2, буква б), ii),

                           —

                           изкуствени ароматични вещества — за ароматичните вещества, определени в член 1, параграф 2, буква б), iii),

                           —

                           ароматични затотовки — за заготовките, определени в член 1, параграф 2, буква в),

                           —

                           преработени ароматизанти — за ароматизантите, определени в член 1, параграф 2, буква г),

                           —

                           пушилни ароматизанти — за ароматизантите, определени в член 1, параграф 2, буква д);

               д)

               в случай, че става въпрос за смес от ароматизанти и други вещества или материали, посочени в член 6, параграф 1, първо и второ тире, изброяване в низходящ ред в смеските:

                           —

                           на категориите ароматизанти в съответствие с класификацията по буква г) от настоящия параграф,

                           —

                           на наименованието на всяко от останалите вещества или материали или при необходимост на неговия номер „ЕИО“;

               е)

               посочване на максималното съдържание на всеки компонент или на група компоненти, подлежащи на количествено ограничение в храните, или на подходяща информация, която позволява на купувача да спазва общностните разпоредби, или, ако такива не съществуват, националните разпоредби, които се прилагат за тази храна;

               ж)

               обозначение, което идентифицира партидата;

               з)

               номиналното количество, изразено в единици за маса или за обем.

         2.   Без да се засяга параграф 1, буква г), понятието „естествен“ или всеки друг израз с почти същото значение може да се използва само за ароматизанти, чийто ароматен компонент съдържа предимно ароматични вещества, определени в член 1, параграф 2, буква б), i) и/или ароматични заготовки, определени в член 1, параграф 2, буква в).
   Ако търговското наименование на ароматизанта съдържа позоваване на хранителен продукт или на ароматен източник, понятието „естествен“ или всеки друг израз с почти същото значение може да се използва само, ако ароматичният компонент е изолиран чрез съответния физически, ензиматичен или микробиологичен способ, или чрез традиционния способ за приготвяне на храна, или от самата храна, или от съответния ароматен източник.
   3.   Чрез дерогация от параграф 1, определенията, посочени в параграф 1, букви г), д) и е), могат да се съдържат само в търговските документи, отнасящи се до партидата, които трябва да се предоставят заедно със или преди доставката, при условие че обозначението „предназначено е за производството на храни, а не за продажба на дребно“ е поставено на видимо място върху опаковката или върху съда, в който се съдържа съответният продукт.
   4.   Държавите-членки се въздържат да определят по-подробни изисквания от предвидените в настоящия член, които се отнасят до условията и реда, по който предвидените обозначения, трябва да се посочват.
   Обозначенията, предвидени в настоящия член, трябва да са формулирани с понятия, които да са лесно разбираеми от купувача, освен ако информацията за тях не е дадена по друг начин. Настоящата разпоредба не възпрепятства изписването на посочените обозначения да става на няколко езика.
   Член 10
   1.   В случаите, когато се следва процедурата, изложена в настоящия член, председателят на Постоянния комитет по храните сезира комитета по своя инициатива или по молба на представител на държава-членка.
   2.   Представителят на Комисията представя на комитета проект за мерките, които трябва да се предприемат. Комитетът дава своето становище по проекта в срок, определен от председателя в зависимост от неотложността на въпроса. Той се произнася с квалифицирано мнозинство съгласно член 148, параграф 2 от Договора. Председателят не участва в гласуването.

               3.

                           а)

                           Комисията постановява предвидените мерки, само ако те съответстват на становището на комитета.

                           б)

                           Когато мерките не съответстват на становището на комитета, или ако няма такова становище, Комисията незабавно предлага на Съвета мерките, които трябва да се вземат. Съветът взема решение с квалифицирано мнозинство.
                           Ако след изтичането на три месеца, считано от датата, на която е бил сезиран, Съветът не е приел мерки, Комисията приема предложените мерки.

         Член 11
   1.   Настоящата директива се прилага също за ароматизантите, предназначени за влагане в храните, и за храните, които се внасят в Общността.
   2.   Настоящата директива не се прилага нито за ароматизантите, нито за храните, които се изнасят извън Общността.
   Член 12
   1.   Държавите-членки не могат да се позовават на съдържанието, на етикетирането на ароматизантите или на свойствата им в храните, за да забранят, да ограничат или да възпрепятстват продажбата и употребата на ароматизанти, които съответстват на настоящата директива и на директивите, посочени в член 5.
   2.   Параграф 1 не засяга националните разпоредби, които се прилагат поради липсата на директиви като посочените в член 5.
   Член 13
   1.   Държавите-членки приемат мерките, необходими за да се съобразят с настоящата директива, в срок от 18 месеца, считано от нейното приемане. Те незабавно информират Комисията за това. Приетите мерки имат за цел:

               —

               да разрешат, две години след приемането на настоящата директива, търговията и употребата на ароматизанти, които съответстват на настоящата директива,

               —

               да забранят, три години след приемането на настоящата директива, търговията и употребата на ароматизанти, които не съответстват на настоящата директива.

         2.   Параграф 1 не засяга националните разпоредби, които поради липсата на директиви като посочените в член 5 уреждат някои групи ароматизанти или определят храните, във или върху които могат да се влагат ароматизантите, съответстващи на настоящата директива.
   Член 14
   Адресати на настоящата директива са държавите-членки.

      Съставено в Люксембург на 22 юни 1988 година.

            За Съвета

            Председател

         M. BANGEMANN

      (1)  ОВ С 144, 13.6.1980 г., стр. 9 и

      ОВ С 103, 24.4.1982 г., стр. 7.

      (2)  ОВ С 66, 15.3.1982 г., стр. 117, и Решение от 9 март 1988 г. (все още непубликувано в Официален вестник).

      (3)  ОВ С 138, 9.6.1981 г., стр. 42.

      (4)  ОВ L 184, 15.7.1988 г., стр. 67.

      (5)  ОВ L 291, 19.11.1969 г., стр. 9.
   ПРИЛОЖЕНИЕ I
   Максимално съдържание на някои нежелателни вещества в непреработените храни поради влагането на ароматизанти

               Вещество

               Храни

               Напитки

               3,4 Бензопирен

               0,03 мкг/кг

               0,03 мкг/кг

         ПРИЛОЖЕНИЕ II
   Максимално съдържание на някои вещества, получени от ароматизантите и от други хранителни съставки с ароматни свойства, в непреработените храни, в които са вложени ароматизанти

               Вещество

               Храни
               (в мг/кг)

               Напитки
               (в мг/кг)

               Изключения и (или специални ограничения

               Агарициева киселина (1)

               20

               20

               100 мг/кг в спиртните напитки и в храните, съдържащи гъби

               Алоин (1)

               0,1

               0,1

               50 мг/кг в спиртните напитки

               Бета азарон (1)

               0,1

               0,1

               1 мг/кг в спиртните напитки и в подправките, предназначени за храните тип „бърза закуска“

               Берберин (1)

               0,1

               0,1

               10 мг/кг в спиртните напитки

               Кумарон (1)

               2

               2

               10 мг/кг за някои захарни изделия с карамел
               50 мг/кг в дъвките
               10 мг/кг в спиртните напитки

               Циановодородна киселина (1)

               1

               1

               50 мг/кг в нугата, бадемовата паста, техните заместители или подобни продукти
               1 мг в спиртни напитки със спиртно съдържание.
               5 мг/кг в консервите от плодове с костилки

               Хиперицин (1)

               0,1

               0,1

               10 мг/кг в спиртните напитки
               1 мг/кг в захарните изделия

               Пулегон (1)

               25

               100

               250 мг/кг в напитките, ароматизирани с мента или с лютива мента
               350 мг/кг в захарните изделия с мента

               Квасин (1)

               5

               5

               10 мг/кг в захарните дражета 50 мг/кг в спиртните напитки

               Сафрол и изосафрол (1)

               1

               1

               2 мг/кг в спиртните напитки със съдържание 250 промила
               5 мг/кг в спиртните напитки със съдържание над 250 промила
               15 мг/кг в храните, съдържащи кора на индийско орехче и индийско орехче

               Сантонин (1)

               0,1

               0,1

               1 мг/кг в спиртните напитки със съдържание 250 промила

               Алфа и бета туйон (Thuyone) (1)

               0,5

               0,5

               5 мг/кг в спиртните напитки със съдържание до 250 промила
               10 мг/кг в спиртните напитки, съдържащи над 250 промила
               25 мг/кг в храните, съдържащи съставки със салвия
               35 мг/кг в америте

      (1)  Не може да се добавя в този вид в храните или в ароматизантите. Може да се съдържа в храните или в чист вид, или след добавянето на ароматизанти, получени от естествени изходни материали.